b"\n_START_ARTICLE_\nVictor Boin\n_START_SECTION_\nBiografia\n_START_PARAGRAPH_\nVa n\xc3\xa9ixer el 28 de febrer de 1886 a la ciutat de Burcht, ciutat situada prop d'Anvers._NEWLINE_Va morir el dia 31 de mar\xc3\xa7 de 1974 a la ciutat de Brussel\xc2\xb7les, capital del pa\xc3\xads.\n_START_SECTION_\nCarrera esportiva\n_START_PARAGRAPH_\nVa participar, als 22 anys, en els Jocs Ol\xc3\xadmpics d'estiu de 1908 de Londres (Regne Unit), on va aconseguir guanyar la medalla de plata en la competici\xc3\xb3 masculina de waterpolo. En aquests mateixos Jocs particip\xc3\xa0 tamb\xc3\xa9 en la prova dels 100 metres lliures de nataci\xc3\xb3, on fou eliminat en primera ronda._NEWLINE_En els Jocs Ol\xc3\xadmpics d'estiu de 1912 realitzats a Estocolm (Su\xc3\xa8cia), on va aconseguir guanyar la medalla de bronze en la competici\xc3\xb3 de waterpolo, i fou quart en la prova individual d'espasa en la competici\xc3\xb3 d'esgrima._NEWLINE_En els Jocs Ol\xc3\xadmpics d'estiu de 1920 realitzats a Anvers (B\xc3\xa8lgica) guany\xc3\xa0 la medalla de plata en la competici\xc3\xb3 per equips d'espasa i fou eliminat en la primera ronda de la prova individual. En aquests Jocs fou l'encarregat de realitzar el Jurament Ol\xc3\xadmpic en la cerimn\xc3\xb2nia inaugural dels Jocs."